ב-1986 ביקשה EOSAT לשנות את תצורת לווייני הלאנדסאט שפיתחה, כך שיתבססו על לווייני ה-OMNISTAR ולא על לווייני ה-TIROS. המיוחד בלווייני ה-OMNISTAR היה שהם התאימו לשיגור על גבי מעבורות החלל. בעקבות אסון מעבורת החלל צ'לנג'ר ובעקבות כך ביטול תוכנית שיגורי מעבורות החלל מהחוף המערבי של ארצות הברית (בסיס חיל האוויר ונדנברג), שהייתה מאפשרת את שיגור המעבורות למסלול קוטבי (בו היו יכולות להציב ולטפל בלווייני הלאנדסאט), בוטלה גם הצעתה של EOSAT.